Mk 2 (granaat)

Mk 2 on Ameerika Ühendriikide käsigranaat. See võeti kasutusele 1918. aastal. See oli teise maailmasõja ajal Ameerika Ühendriikide sõjaväe standardne isikuvastane käsigranaat ning leidis kasutust ka hiljem, sealhulgas Korea sõjas ja Vietnami sõjas. Sellega asendati 1917. aastal konstrueeritud ebaõnnestunud granaat Mk I, aastal 1920 sai see nime Mk II ning aastal 1945 Mk 2.

Mk 2 väljavahetamine algas Korea sõja ajal, kui relvastusse jõudis uuem granaat M26/M61/M57. Kuna teise maailmasõja ajal oli Mk 2 granaate toodetud väga suures koguses, olid need Ameerika Ühendriikide maa- ja merejalaväes kasutuses 1960. aastateni. Mereväes vahetati see granaadiga M33/M67 välja alles 1969. aastal.

Kasutajad
  Ameerika Ühendriigid












Vaata ka
 Ameerika Ühendriikide käsigranaadid

Allikad
 Gervasi, Tom. Arsenal of Democracy II: American Military Power in the 1980s and the Origins of the New Cold War: with a Survey of American Weapons and Arms Exports. New York: Grove Press, 1981. .
 Rottman, Gordon. The Hand Grenade. Oxford: Osprey Publishing, 2015. .
 War Department. Field Manual FM 23-30-1944: Hand and Rifle Grenades; Rocket, AT, HE, 2.36″ (February 1944); pp. 5–6.

Kategooria:Käsigranaadid
Kategooria:Ameerika Ühendriikide relvad